text: Golfspiller fra Kolding skal spille mod stjernerne
  04 august 2015 kl. 13.05
  Den 23-årige golfspiller Martin Boel Ovesen er gået fra at spille national golf til at skulle kæmpe mod de tunge drenge i Europa Touren.
  Det er en drøm der går i opfyldelse når den 23-årige koldinggenser Martin Boel Ovesen i slutningen af august deltager i turnering "Made in Denmark" - en golfturnering, der er en del af Europa Touren.
  Martin Boel Ovesen har kvalificeret sig til turneringen gennem sin placering på den danske Ecco Tour-rangliste, hvor han endte som nummer fire ud af 409 deltagere; og det i sin kun anden sæson som professionel.
  Blandt deltagerne i den turneringen er golfstjerner som Darren Clarke, Thomas Bjørn og Robert Karlsson.
  Made in Denmark-turneringen bliver spillet fra d. 20. til d. 23. august 2015 på Himmerland Golf & Spa Resort.
  Se video'en herunder, hvor det unge golftalent fortæller, hvordan han kvalificerede sig til den store turnering. (Varighed: 0:42)
  
  